
	РЕСПУБЛИКА МОЛДОВА

РАЙОН ШТЕФАН-ВОДЭ
ГОРОДСКОЙ СОВЕТ
ШТЕФАН  ВОДЭ


DECIZIE nr. 6/5
din 20 decembrie 2011
Cu privire la aprobarea 
pentru implementare şi garantarea 
cofinanţării proiectului realizat de către 
Primăria or. Ştefan Vodă în parteneriat 
cu PNUD Moldova

Avînd în vedere selectarea oraşului Ştefan Vodă în calitate de comunitate pentru implementarea Proiectului Programului Naţiunilor Unite pentru Dezvoltare în Moldova (Programul Comun pentru Dezvoltare Locală Integrată) „Sprijin autorităţilor publice locale din comunităţile ţintă pentru a elabora/actualiza Strategiile de dezvoltare socio-economică în manieră participativă bazate pe drepturile omului şi egalitate de gen”, asistat la implementare de către Institutul de Dezboltare Urbană, cu acordarea asistenţei financiare din partea PNUD Moldova pentru elaborarea şi aplicarea unui proiect de dezvoltare comunitară cu accent pe grupurile de persoane vulnerabile (GPV);

întru crearea condiţiilor îmbunătăţite pentru accesul cetăţenilor oraşului, inclusiv copii, persoane în etate, persoane cu disabilităţi fizice, etc., la serviciile publice de educaţie şi sănătate;

în temeiul art. 14 alin. (1) din Legea nr. 436-XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE:
1. Se aprobă pentru implementare proiectul „Acces îmbunătăţit pentru cetăţenii oraşului Ştefan Vodă la servicii publice de educaţie şi sănătate”, realizat de către Primăria oraşului Ştefan Vodă în parteneriat cu Programul Naţiunilor Unite pentru Dezvoltare în Moldova (PNUD Moldova).

2. Se garantează contribuţia comunităţii oraşului Ştefan Vodă în sumă de 121734 lei, din bugetul total al proiectului de 461734 lei, pentru implementarea proiectului „Acces îmbunătăţit pentru cetăţenii oraşului Ştefan Vodă la servicii publice de educaţie şi sănătate”, care se va aloca din bugetul oraşului Ştefan Vodă pe anul 2012.

3. Controlul asupra executării prezentei decizii se încredinţează dlui Sergiu Moloman, viceprimarul oraşului.

4. Prezenta decizie se aduce la cunoştinţa:

Oficiului teritorial Căuşeni al Cancelariei de Stat;

Programului Naţiunilor Unite pentru Dezvoltare în Moldova;

Institutului pentru Dezvoltare Urbană;

Contabilităţii primăriei;

Prin afişare în locurile publice şi pe pagina web a primăriei oraşului.

Preşedintele şedinţei                                                          Victor Capşa
       Consiliului orăşenesc Ştefan Vodă
   Contrasemnează:
           Secretarul Consiliului                                                           Galina Deriughin

           orăşenesc Ştefan Vodă
